S-4806/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 29. ágúst 2023, á hendur A-x-x S-x-x, kt. [...], [...], fyrir umferðarlagabrot með því að hafa, fimmtudaginn 1. júní 2023, ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 1,75 ‰) um Sæbraut við Holtaveg í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Ákærði krefst vægustu refsingar sem lög leyfa.

Ákærði er fæddur í [...]. Samkvæmt framlögðu sakavottorði, dagsettu 24. ágúst 2023, á ákærði nokkurn sakaferil að baki allt frá árinu 2014, en hann hefur hlotið 1 2 dóma sem allir lúta að umferðarlagabrotum, einkum akstri undir áhrifum vímuefna og akstri sviptur ökuréttindum. Var ákærða meðal annars gert að sæta fangelsi í 18 mánuði með dómi Héraðsdóms Suðurlands [...] 2020 vegna ýmissa umferðarlagabrota, þar á meðal aksturs undir áhrifum áfengis og aksturs sviptur ökuréttindum.

V ið ákvörðun refsingar í máli þessu verður því lagt til grundvallar að ákærði hafi nú í níunda sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um akstur undir áhrifum áfengis eða fíkniefna annars vegar, og akstur sviptur ökurétti hins vegar.

Fyrir liggur að ákærði fékk reynslulausn 22. júlí 2022 af eftirstöðvum refsingar, 625 dögum, sbr. framangreindan dóm frá árinu 2020 sem þá var til fullnustu og var reynslutími ákveðinn 2 ár. Þá liggur fyrir að ákærði hefur með þeim brotum sem hann er nú sakfelldur fyrir rofið skilorð framangreindrar reynslulausnar og fer um ákvörðun refsingar samkvæmt 1. mgr. 82. gr. laga nr. 15/2016 um fullnustu refsinga, sbr. 60. gr. almennra hegningarlaga. Verða því fyrrgreindar eftirstöðvar dæmdar upp og refsing ákveðin í einu lagi.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940. Á hinn bóginn eru brot ákærða ítrekuð og horfir það honum til refsiþyngingar, sbr. 5. tölul. sama ákvæðis.

Með hliðsjón af framangreindu, sakarefni þessa mál sog dómvenju þykir refsing ákærða hæfilega ákveðin fangelsi í 2 ár og 10 mánuði.

Með vísan til lagaákvæða í ákæru er ævilöng svipting ökuréttar ákærða áréttuð.

Ákærði greiði 29.396 krónur í sakarkostnað.

Af hálfu ákæruvaldsins flutti málið S-kvk-nf R-kvk-nf A-kvk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp þennan dóm.

Dómsorð:

Ákærði, A-x-x S-x-x, sæti fangelsi í 2 ár og 10 mánuði.

Áréttuð er ævilöng svipting ökuréttar ákærða.

Ákærði greiði 29.396 krónur í sakarkostnað.

K-kvk-nf R-kvk-nf G-kvk-nf